**Zápisnica zo zasadnutia Rady školy**

**Deň a čas konania:** 17. 05. 2023, 17:00 hod.

**Miesto konania:** prezenčne, priestory školy

**Prítomní:**

členovia Rady školy: Kamil Zeman (ďalej tiež „p. Zeman“)

Alžbeta Morbacherová (ďalej tiež „p. Morbacherová“)

  Martin Grondžák (ďalej tiež „p. Grondžák “)

Martin Gabaj (ďalej tiež „p. Gabaj“)

Anton Šmotlák (ďalej tiež „p. Šmotlák)

 Alena Braunerová (ďalej tiež „p. Braunerová)

Iliana Medviďova (ďalej tiež „p. Medviďova“)

Zuzana Koyšová (ďalej tiež „p. Koyšová“)

 (v ďalšom texte spolu tiež „prítomní členovia RŠ“)

prizvaní:

 Pavol Bernáth (ďalej tiež „p. Bernáth“)

 Zita Andrýsková (ďalej tiež „p. Andrýsková“)

 Helena Kačurová (ďalej tiež „p. Kačurová“)

 (v ďalšom texte spolu tiež „prítomní“)

Program:

1. Otvorenie
2. Prezentácia, voľba zapisovateľa a overovateľa zápisnice
3. Prehliadka priestorov školy (cca 45 min)
4. Informácia o stave úloh/uznesení z predchádzajúcich zasadnutí Rady školy
5. Schválenie Správy o činnosti Rady školy 2022
6. Priebežná  informácia vedenia školy  o pedagogicko-organizačnom a materiálno-technickom zabezpečení výchovno-vzdelávacieho procesu, všeobecné zhodnotenie za mesiac 02/2023 až 04/2023
7. Rôzne
8. Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Koyšovú a za overovateľa zápisnice navrhol zvoliť p. Grondžáka. Následne prítomní pristúpili k hlasovaniu.

Výsledky hlasovania:

ZA Kamil Zeman, Alžbeta Morbacherová, Anton Šmotlák, Iliana Medviďová, Martin Grondžák, Martin Gabaj, Alena Braunerová, Zuzana Koyšová

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Zuzanu Koyšovú a za overovateľa zápisnice p. Martina Grondžáka.**

**K bodu 3. programu:**

Členovia Rady školy vykonali prehliadku priestorov školy, konkrétne videli triedy 1.B, 1. D, 4. C, počítačovú učebňu, knižnicu, školský klub, malú telocvičňu, jedáleň a kuchyňu. P. Bernáth informoval prítomných o vybavení tried, výmene počítačov v počítačovej učebni, stave telocvične po vytopení ao veľmi zlom stave a materiálno-technickom vybavení kuchyne.

**K bodu 4. programu:**

Rada školy berie na vedomie priebežné plnenie úloh a uznesení z ostatnej Rady.

Problém s nefunkčnými hydrantami v telocvičnom trakte sa začal riešiť po tom, ako p. Zeman kontaktoval kontrolóra MČ Karlova Ves. JUDr., Mgr., Miloslav Hrádek, LL.M. začal vo veci konať a hydranty v telocvičnom trakte budú čoskoro opravené. P. Zeman a členovia Rady školy ďakujú p. kontrolórovi za pomoc pri riešení daného problému.

**K bodu 5. programu:**

P. Zeman vyzval prítomných k pripomienkovaniu Správy o činnosti Rady školy 2022, ktorú vypracoval. Nikto z prítomných nemal pripomienky k Správe o činnosti Rady školy 2022.

Zasadanie kvalifikovanou väčšinou hlasov prijalo:

**Uznesenie č. 2**

**Prítomní na zasadnutí Rady školy schválili Správu o činnosti Rady školy 2022, ktorú vypracoval p. Zeman.**

**K bodu 6. programu:**

P. Bernáth, riaditeľ školy, poskytol nasledujúce informácie:

* na vrátnicu bola zakúpená nová kopírka, ktorá je k dispozícii všetkým učiteľom,
* pri zmene cien potravinového koša boli nastavené nové platby,
* zvýšil sa poplatok za ŠKD z 20 € na 35 €, pričom došlo k miernemu poklesu prihlásených žiakov,
* poslanci MČ na svojom aprílovom zasadnutí schválili rozpočet na rok 2023, k 17.05.2023 evidujeme neuhradené faktúry vo výške cca 19000 €.
* štát ponúka refundácie a škola získala peniaze za január a február, tieto finančné prostriedky boli použité na uhradenie faktúr,
* od 01.06.2023 začína rekonštrukcia budovy na 4. podlaží,
* 21.04. – 22.04.2023 sa uskutočnil zápis detí do 1. ročníka,
* škola zorganizovala okresné kolo chemickej olympiády.

 **K bodu 7. programu:**

* p. Grondžák sa pýtal, v akom stave je rekonštrukcia kuchyne. Kompletná rekonštrukcia bude neskôr, dôjde aj k výmene spotrebičov. Rada školy skonštatovala vzhľadom na neisté ceny energií, preveriť možnosť používať spotrebiče na elektrinu aj plyn.
* p. Grondžák sa pýtal na plánovaný termín ukončenia rekonštrukčných prác vzhľadom na dlho pretrvávajúci stavebný neporiadok v okolí školy a ihriska. P. riaditeľ odpovedal, že práce by mali byť ukončené najneskôr v októbri 2023.
* p. Gabaj sa opýtal, či počas rekonštrukcie budovy v júni, bude riaditeľské voľno. P. riaditeľ odpovedal, že riaditeľské voľno nebude, pretože hlučné rekonštrukčné práce sú naplánované mimo vyučovania,
* p. Gabaj sa pýtal, či má škola dostatok asistentov. P. riaditeľ odpovedal, že súčasný počet asistentov je dostačujúci len vďaka projektu POP II.

**K bodu 8. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom. Osobitne poďakoval p. riaditeľovi za jeho prácu a ukončil zasadnutie Rady školy.

Túto zápisnicu spísala Zuzana Koyšová po ukončení zasadnutia z poznámok, ktoré si počas zasadnutia zaznamenala.

 V Bratislave, 18.05.2023 V Bratislave, 18.05.2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zuzana Koyšová Martin Grondžák